Scrisoare către un prieten la Pogorârea Sfântului Duh (Paştile de 
foc) 


"După scularea Ta cea din mormânt, 


SA 


Hristoase, și după înălțimea cerului, ai 
trimis, Îndurate, văzătorilor de Dumnezeu 
slava Ta, Duhul cel drept înnoindu-L în 
ucenici. Pentru aceasta ca o alăută 
muzicească tuturor limpede a arătat, 
Mântuitorule, prin dumnezeesc îndreptar 
de taină, vestirea și rânduiala întrupării 
Tale." 

Predici la Duminica Pogorârii Sfântului Duh (Cincizecimea, Rusaliile sau Paş- 
tile de foc): 


https://www.academia.edu/81163389/Predici_la_Duminica_Pogor fo C3% A2rii_Sf% C3 
9% A 2ntului Duh _Cinzecimea Rusaliile sau Pa%C5%9Ftile de foc 


https://archive.org/details/9.-dum.-sf.-duh 

Materiale despre Pogorârea Sfântului Duh (Cincizecime, Rusalii): 


https://findependent.academia.edu/emystea/Pogor % C3% A2rea-Sf% C3 9% A2ntului-Duh- 
(Cinzecimea,-Rusaliile) 


https://archive.org/details/Gsteaemy?query=Pogor % C3 9% A2rea+Sf 9% C3% A 2ntului+D 

“Tragedia noastră este că ne-am format aproape integral într-o mentalitate tru- 
pească (acesta este termenul pe care Sfântul apostol Pavel îl opune, în epistolele 
sale, cu deosebire în Romani, cap.8) şi că trăim într-o lume puternic infectată de 
ceea ce părintele Rafail numeşte cu durere “firescul necredinţei“. Vai mult, nici 
în biserică oamenii de astăzi nu mai au, în multe cazuri, conştiinţa Duhului 
Sfânt şi de aici, nici forța nepământească de a ne smulge din moartea în care 
zăcem. “Suntem morţi şi nu ştim că Suntem morţi“, spunea 


553 lar lumea şi patimile noastre caută să ne îngroape din ce în ce mai 
mult. Avem nevoie urgentă să ne smulgem din această moarte, dar cum?” 


Am ales câteva fragmente dintr-o scrisoare duhovnicească trimisă unui frate de 
credinţă acum câţiva ani, dar care m-am gândit că ar putea fi folositoare şi altor 
fraţi... În această nădejde, v-o încredinţez, vouă, celor care aveţi dragostea să vă 
aplecaţi asupra rândurilor împărtăşite pe acest site, mulțţumindu-vă dacă va ajun- 
ge la inimile voastre. 


(http://w ww .razbointrucuvant.ro/2008/06/14/scrisoare-catre-un-prieten-la-pogo- 
rarea-sfantului-duh/) 
(un frate oarecare) 


*... Reiau scrisoarea, de Pogorârea Sfântului Duh, moment foarte potrivit pen- 
tru ceea discutăm. Noi suntem - literalmente, nu la figurat - morţi sufleteşte 
când în noi nu viază Sfântul Duh. Şi trebuie să recunoaştem că de cele mai mul- 
te ori, dacă nu aproape tot timpul, suntem morți. Pierdem foarte uşor harul şi 
apoi nu ne prea mai luptăm pentru el sau dacă da, îl dobândim foarte greu şi 
pentru scurt timp. Ne stau în cale şi lipsa de experienţă duhovnicească şi mediul 
defavorabil (duhul lumesc) şi mai ales, lipsa de dorinţă şi reflexele (obişnuin- 
ţele) patimilor noastre. Dar tocmai aici “se joacă” mântuirea noastră: în asu- 
marea acestei lupte. 


Pinul pas este să conyiioniiză] Noi, de regulă, dacă ne conştientizăm păca- 
tele, o facem într-un mod “atomizat”, fragmentar. Vedem păcatele (unele!), dar 
nu vedem ceea ce este mai important: starea de păcat. Nu vedem pădurea din 
cauza copacilor. Asta pentru că abordarea credinţei noastre nu este una globală, 
privind întregul vieţii noastre şi mai ales, nu este una duhovnicească, interioară. 
Păcatul este o ieşire din mireasma harului Duhului Sfânt. lar ca să ieşi nu e 
nevoie neapărat să comiţi ceva exterior şi în orice caz nu e nevoie Să fi făcut 
numaidecât ceva grav şi grosolan. 


De altfel, cred că am mai vorbit despre ceea ce un Sfânt părinte (Marcu Asce- 


numeşte “cei trei uriaşi” care Stau înaintea oricărui păcat: neştiinţa, uita- 
rea şi nepăsarea (sau negrija). Acestea alcătuiesc starea de moarte duhovni- 
cească în care zăcem cel mai adesea. Sufletul nostru se hrăneşte atunci cu altce- 
va decât cu “Duhul dătător de Viaţă“, se hrăneşte cu otrava duhurilor necurate, 
iar acele duhuri care îl pătrund, care îl invadează îl îmbolnăvesc, îl pervertesc, îl 
ucid. 


Nu întâmplător au afirmat mai explicit unii Sfinţi (Simeon noul teolog, Sera- 
fim de Sarov) că scopul vieţii noastre este nu doar general, mântuirea, ci, con- 


cret, dobândirea Duhului Sfânt. Fiindcă asta înseamnă Să fii creştin, deci asta 
înseamnă Să te mântuieşti, aşadar nu e nimic abstract, obscur, confuz aici. 


“Dacă cineva nu are Duhul lui Hristos, acela nu este al Lui“, spune răspicat 
Sfântul apostol Pavel (Romani 8, 9) şi adaugă: “fiindcă toţi câţi sunt mânaţi de 
Duhul lui Dumnezeu, aceia sunt fii ai lui Dumnezeu ” (Romani 8, 14). Acea- 
sta este miza credinţei noastre, fără de care ne ostenim în zadar, încercând să 
facem şi să nu facem ceva sau altceva, neștiind însă ce trebuie să căutăm: Duhul 
Sfânt. Și aşa se întâmplă că putem fi “credincioşi” fără să trăim de fapt în 
perspectiva dobândirii unei vieţi duhovniceşti. S-ar putea spune atunci că 
suntem “morali” sau Suntem poate “religioşi“, dar nu suntem “duhovniceşti “, 
nu năzuim Să avem o viaţă trăită în Duhul Sfânt. 


Tragedia noastră este că ne-am format aproape integral într-o mentalitate tru- 
pească (acesta este termenul pe care Sfântul apostol Pavel îl opune, în epistolele 
sale, cu deosebire în Romani, cap.8) şi că trăim într-o lume puternic infectată de 
ceea ce părintele Rafail numeşte cu durere “firescul necredinţei“. Mai mult, nici 
în biserică oamenii de astăzi nu mai au, în multe cazuri, conştiinţa Duhului 
Sfânt şi de aici, nici forța nepământească de a ne smulge din moartea în care 
zăcem. “Suntem morţi şi nu ştim că suntem morți“, spunea părintele Arsenie 
Muscalu. lar lumea şi patimile noastre caută să ne îngroape din ce în ce mai 
mult. Avem nevoie urgentă să ne smulgem din această moarte, dar cum? 


Primul lucru de făcut, cred, este să ne vedem (în profunzime, în detaliu) şi să 
ne recunoaştem Starea în care ne aflăm. Făcând asta, ajungem Să deznă- 
dăjduim de noi înşine. Ceea ce... e foarte bine, oricât ar părea de cinic la pri- 
ma vedere. Aici este momentul crucial, de ruptură şi de aceea doare foarte 
tare. Dar în dureri şi numai în dureri se poate naşte un om nou duhovniceşte. 


Duhul Sfânt este vinul nou care nu suferă să fie pus în “burdufuri” vechi, de 
aceea el cere întâi curățirea “burdufului” inimii: “Inimă curată zideşte întru mi- 
ne, Dumnezeule şi duh drept înnoieşte întru cele dinăluntru ale mele”. 


Iar curățirea înseamnă plâns, înseamnă baia lacrimilor de pocăință. Numai în- 
tristarea, dezamăgirea şi disperarea de noi ne golesc, ne curatesc, ca să putem 
primi apoi Duhul. Nu putem îmbrăca haina nouă a Duhului pe un trup murdar. 
Este ceva apropiat de acea “depresie sănătoasă“ de care vorbeşte şi psihiatrul 
american Scott Peck în “Drumul către tine însuţi“, este primirea peste faţă a 
biciului adevărului despre noi, este suferinţa care ne face săraci cu duhul (cu 
duhul nostru) - deci prin care începem împlinirea noilor porunci, a Legii celei 
noi, a Fericirilor - şi care ne dă în suflet conştiinţa nevoii disperate de un 
Mântuitor. Numai după ce parcurgem acest “purgatoriu” lăuntric putem primi 
harul Duhului Sfânt prin care vom învia din moartea noastră. 


Până atunci suntem exact în situaţiile descrise în Apocalipsă: „,....Șriu faptele 
tale, că ai nume, că trăieşti, dar eşti mort. (...) Știu faptele tale; că nu eşti nici 
rece, nici fierbinte. O, de ai fi rece sau fierbinte! Astfel, fiindcă eşti căldicel - 
nici fierbinte, nici rece - am să te vărs din gura Mea. Fiindcă tu zici: Sunt 
bogat şi m-am îmbogăţit şi de nimic nu am nevoie! Și nu ştii că tu eşti cel ti- 
călos şi vrednic de plâns şi sărac şi orb şi gol! Te sfătuiesc să cumperi de la 
Mine aur lămurit în foc, ca să te îmbogăţeşti şi veşminte albe ca să te îmbraci 
şi să nu se dea pe faţă ruşinea goliciunii tale şi alifie de ochi ca să-ţi ungi 
ochii şi să vezi. Eu pe câți îi iubesc îi mustru şi îi pedepsesc; sârguieşte dar şi 
te pocăieşte” (3: 1, 14-19). 


Cât suntem aşadar în această stare „căldicică“, de suficienţă, părându-ni-se 
numai că trăim şi că nu avem trebuinţă de a fi salvaţi din nimic, în acest timp 
nădăjduim în deşert. Dacă noi nu am primit încă în sufletul nostru această 
suferinţă mistuitoare, dacă am dat mereu la o parte adevărul despre noi, dacă 
am fugit mereu de conştiinţă fiindu-ne frică de deznădejde, dacă am refuzat 
Să disperăm de noi înşine până la capăt, atunci încă nu am înţeles ce în- 
seamnă adevărata nădejde. Trebuie să primim sabia străpungătoare a Adevă- 
rului, să ne frângem inima fără cruţare, să ne trăim moartea ca Să putem 
striga după Înviere, după mântuire! Vreau să spun că noi încă nu nădăjduim cu 
adevărat în Mântuitorul atâta timp cât încă nădăjduim în noi înşine sau în lume 
şi nu simţim acut nevoia unei salvări. Nimeni nu strigă după ajutor decât atunci 
când se vede în fundul prăpastiei sau cel puţin, când atârnă de un fir de iarbă 
deasupra ei. Atunci abia avem puterea să strigăm după ajutor cu disperarea lui 


David: „Dintru adâncuri am Strigat către Tine, Doamne, auzi glasul meu! “. 


Dacă nu ajungem să strigăm, dacă ne simţim relativ bine şi nu ne doare prea tare 
NIMIC, atunci... cine să vină să ne salveze? Citim rugăciuni, spunem cuvinte 
care semnifică acest plâns, acest strigăt, dar inima noastră nu plânge, nu stri- 
gă: „Poporul acesta se apropie de Mine cu gura şi Mă cinsteşte cu buzele, dar 
inima lui este departe de Mine” (Isaia 29, 13; Matei 15, 8). 


Părintele Arsenie Muscalu a comentat în conferinţa din noiembrie 2003, „Viaţa 
în Biserică” (care cred că este foarte bine a fi şi ascultată) anumite pasaje din 
capitolul al doilea din Faptele Apostolilor pentru a ilustra treptele de început ale 
vieţuirii duhovniceşti. Primul pas: străpungerea inimii (versetul 37: „Jar ei, 
auzind aceasta, au fost pătrunşi la inimă“), după care - esenţial! - urmează în- 
trebarea: „Ce să facem?*“, pornită din adâncul inimii străpunse. lar Sfântul 
apostol Petru răspunde: „Pocăiţi-vă (...) şi veţi primi darul Sfântului Duh” (v. 
38). Dar mai urmează acolo un verset de care părintele Arsenie nu a amintit, dar 
pe care eu îl socotesc extrem de important: „Și cu alte mai multe vorbe măr- 
turisea şi-i indemna, zicând: Mântuiţi-vă de acest neam viclean! ” (v. 40). 


Aceasta este problema la care m-am referit atunci când am scris despre smu/- 
gerea noastră din lume - smulgere pe care personal o simt ca pe o nevoie 
stringentă, pentru că Simt că patimile care m-au îmbolnăvit de moarte sunt 
puternic întreţinute de duhul lumesc. Indiferent de cât de subtile sau gro- 
solane sunt patimile, faptul că ele reprezintă moartea sufletului trebuie să ne 
facă să luăm cât se poate de în serios lupta cu ele. lar eu simt că Sunt mort şi 
că lumea mă ţine în moarte prin toate ale ei la care iau parte. Sunt foarte slab 
duhovniceşte, foarte robit, vulnerabil la tot felul de ispite, iar expunerea per- 
manentă la ele nu face decât să mă slăbească şi mai tare. (“* Noi suntem slabi 
şi răniți de păcat. O ocazie de cădere care se găseşte sub ochii noştri sau foarte 
aproape de noi, va găsi fără îndoială o complicitate în firea noastră coruptă de 
păcat şi va lăsa o urmă în noi. Această urmă poate, în primul moment, să treacă 
neobservată; dar după ce creşte şi devine puternică, începe să ne domine şi ne 
poate duce până la marginea prăpastiei. Uneori impresia lăsată de o ispită 
acționează extrem de repede nelăsându-l, să spunem aşa, pe cel ispitit să-şi 
vină în fire: într-un moment i se întunecă mintea, dispoziţiile inimii se schimbă, 
călugărul este aruncat din cădere în cădere” (Sfântul Ignatie Briancianinov, 
“Fărâmiturile ospățului ”, cap. V). Nu e nevoie să mă justifice sau să mă apere 
nimeni, cum că n-ar fi chiar aşa de grav, din moment ce eu Singur Simt că 
sunt mort, eu Singur mă detest în Starea asta, eu singur vreau altceva şi vreau 
Să fiu altfel! Pentru că ştiu că se poate şi altfel, pentru că mi S-a dat să gust 
din „paharul mântuirii”, ştiu cum mă Simt atunci, aşa că nimeni nu mă poate 
convinge Să accept că e normal să fiu aşa cum Sunt acum. Ştiu că altul e po- 
tenţialul meu, alta e chemarea mea, iar acum, aici, nu numai că mă înăbuş, 
dar parcă mă şi Schimb, mă pervertesc. 


Cred că, orice s-ar spune, mediul, pentru mine, ca şi pentru orice om cu voință 
slabă, contează foarte mult. (“Viaţa după Dumnezeu va deveni foarte dificilă. Şi 
va fi aşa pentru că cel ce trăieşte în mijlocul ocaziilor de cădere şi care le are 
me-reu Sub ochi, nu se poate să nu fie influenţat de ele. Precum gheaţa îşi 
pierde duritatea în contact cu căldura şi se transformă în apă dulce, la fel inima 
nestăpânită de bunăvoie, dacă este expusă la influența ispitelor, chiar atunci 
când este statornică, slăbeşte şi sfârşeşte prin a se schimba. Trăirea vieţii după 
Dumnezeu va deveni foarte dificilă din cauza apostaziei generalizate” (idem, 
cap. 30)) 


Trebuie să facem, cred, tot ce ţine de noi pentru a ne înstrăina cât mai mult de 
„acest neam viclean” („şi desfrânat” - cum a spus Mântuitorul), care nu poate 
decât să-i modeleze pe cei slabi după chipul şi asemănarea sa. Avem nevoie ca 
de aer de modele de curăţie şi de sinceritate, avem nevoie să respirăm şi altce- 
va decât acest aer general de desfrânare, de uşurătate, de deşertăciune, de 
minciună... Trebuie să ne găsim Sau să ne construim un Spaţiu în care Să gă- 


sim un aer duhovnicesc, un aer / un „duh” de nevinovăție, de vieţuire în Ade- 
văr şi de dragoste adevărată. 


Nu putem continua zi după zi să trăim în aceeaşi inerție; nu mi se pare normal 
să ne temem de „plafonare” în cele lumeşti (adică de „plafonarea întru deşer- 
tăciune”), dar să nu ne temem de „plafonarea” noastră duhovnicească. Şi aici 
trebuie să acceptăm că există un conflict ireductibil între căutarea împlinirii du- 
hovniceşti şi căutarea împlinirii dorințelor şi ambițiilor lumeşti. Vu putem să 
fim şi foarte bine „adaptaţi” şi bine-văzuţi în lume şi în acelaşi timp Să viem 
întru Duhul. Nu putem sluji la doi domni. Aceasta este, de fapt, o apostazie 
mascată. Acceptăm ca pe ceva „normal” înfrângerea şi anihilarea omului 
duhovnicesc din noi, pentru că „aşa cere mersul lumii”. Și cu cât ne vom 
„împăca ” mai mult cu aşa-zisul „firese” al acestei situaţii, cu cât ne vom re- 
Semna că „Suntem mireni şi nu se poate altfel”, cu atât mai grabnic vom 
ajunge să ne lepădăm de tot de Hristos. 


Cei mai mulți oameni refuză să privească această realitate în faţă şi să ia act în 
conştiinţă de existenţa acestui conflict dintre Evanghelie şi valorile lumii. 
Intuiţia unei răscruci existențiale dureroase provoacă groază şi orice schimbare 
şi orice suferință ne apar sub chipul unei perspective dramatice şi înspăl- 
mântătoare. De aceea e mai simplu Să fugim de noi înşine şi de Dumnezeu, Să 
alergăm cât mai mult, să ne agităm, să ne împrăştiem, să ne implicăm în orice 


activitate exterioară, numai Să uităm... E acelaşi lucru ca şi refuzul gândului 
la moarte: ce lucru îngrozitor..., hai mai bine să vorbim despre altceva...lar 
lumea ne sare imediat „în ajutor”, ne creează nenumărate, infinite prilejuri 
de a ne minţi, de a uita esenţialul vieţii noastre, de „a ne lua cu altceva” de 
fiecare dată şi a ne risipi în deşert zi după zi, oră după oră, clipă după clipă... 


De fapt, lumea însăşi a devenit, în sine, o uriaşă diversiune, din pricina pre- 
tenţiilor ei „totalitare” (cum zice undeva PI ESDENETIREIIU de confi- 
scare a întregii noastre vieţi. lar noi ne complăcem pervers şi ne lăsăm târâţi în 
şuvoiul ei pentru a ne “îmbălsăma” cât mai bine sufletele moarte. De aici provin 
şi “mecanismele de apărare” - prin negare, prin îndreptăţire etc. - faţă de 
trâmbiţa Adevărului care ar putea să ne trezească inopinat. E mult mai plăcut 
somnul de moarte al superficialităţii, e mult mai plăcut să vrei să rămâi un 
copil răsfăţat care nu trebuie să-şi pună întrebări grave şi să-şi ia viaţa veş- 
nică în serios. Aşa trăiesc majoritatea oamenilor lumeşti şi contactul mai 
adânc cu ei, cu valorile lor, cu gândirea şi felul lor de a fi ne întreţine zilnic 
propriul nostru somn al conştiinţei, ni-l confirmă sau dacă nu am căzut în el, 
ne atrage cu putere în această direcţie. Din mijlocul lor e nevoie să ieşim atât 
cât se poate, să ne smulgem, dacă mai vrem Să fim vii: “Ieşiţi din mijlocul lor 
şi osebiţi-vă, zice Domnul şi de nimic necurat să nu vă atingeţi...” (Levitic 5, 
1; 2 Cor. 7, 17). 


Iar partea a doua, pozitivă, a acestei porunci cred că ar fi aceasta, exprimată 
în cuvintele unui avva din Pateric: “Du-te, lipeşte-te de un om care se teme de 
Dumnezeu şi în preajma lui, învaţă şi tu să te temi!” (Avva Pimen). 


Să fugim de tovărăşiile lumeşti şi să căutăm însoţirile autentic (nu numai cu 
numele) duhovniceşti, cele care ne vor ajuta să ne apropiem tot mai mult de 
țelul vieţii noastre: dobândirea în chip real şi statornic a harului Duhului 
Sfânt! 

Închei aici, cerându-ţi iertare pentru lungimea scrisorii şi nădăjduind că ai avut 
răbdare şi că nu te-am obosit foarte mult. De asemenea, mi-aş dori foarte mult 
ca aceste cuvinte să nu treacă, să rămână în tine şi să fie lucrătoare. Şi poate, 
prin ele, vei primi şi chemarea mea de a împreună-plânge şi împreună-striga la 
Hristos după ajutor, după mântuire! 


